CELEX: 62002TA0229
Language: el
Date: 2008-04-03 00:00:00
Title: Υπόθεση T-229/02: Απόφαση του Πρωτοδικείου της 3ης Απριλίου 2008 — PKK κατά Συμβουλίου (Εξωτερική πολιτική και πολιτική κοινής ασφάλειας — Περιοριστικά μέτρα κατά ορισμένων προσώπων και οντοτήτων με σκοπό την καταπολέμηση της τρομοκρατίας — Δέσμευση κεφαλαίων — Προσφυγή ακυρώσεως — Αιτιολογία)

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/23
            
         Απόφαση του Πρωτοδικείου της 3ης Απριλίου 2008 — PKK κατά Συμβουλίου
   (Υπόθεση T-229/02) (1)
   
   (Εξωτερική πολιτική και πολιτική κοινής ασφάλειας - Περιοριστικά μέτρα κατά ορισμένων προσώπων και οντοτήτων με σκοπό την καταπολέμηση της τρομοκρατίας - Δέσμευση κεφαλαίων - Προσφυγή ακυρώσεως - Αιτιολογία)
   (2008/C 142/40)
   Γλώσσα διαδικασίας: η αγγλική
   Διάδικοι
   
      Προσφεύγων: Osman Ocalan, εξ ονόματος του Kurdistan Workers' Party (PKK) (εκπρόσωποι: M. Muller, QC, E. Grieves και P. Moser, barristers, και J.G. Pierce, solicitor)
   
      Καθού: Συμβούλιο της Ευρωπαϊκής Ενώσεως (εκπρόσωποι: αρχικώς M. Βιτσεντζάτος και M. Bishop, στη συνέχεια M. Bishop και E. Finnegan)
   
      Παρεμβαίνοντες υπέρ του καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς R. Caudwell, στη συνέχεια E. Jenkinson, επικουρούμενοι από τον S. Lee, barrister) και Επιτροπή των Ευρωπαϊκών Κοινοτήτων (εκπρόσωποι: P. Kuijper και C. Brown, στη συνέχεια P. Hetsch και P. Aalto)
   Αντικείμενο της υποθέσεως
   Αφενός, ακύρωση της αποφάσεως 2002/460/ΕΚ του Συμβουλίου, της 17ης Ιουνίου 2002, για την εφαρμογή του άρθρου 2, παράγραφος 3, του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και την κατάργηση της απόφασης 2002/334/ΕΚ (ΕΕ L 160, σ. 26), και, αφετέρου, αίτημα αποζημιώσεως.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει, όσον αφορά το Kurdistan Workers' Party (PKK), την απόφαση 2002/460/ΕΚ του Συμβουλίου, της 17ης Ιουνίου 2002, που θέτει σε εφαρμογή το άρθρο 2, παράγραφος 3, του κανονισμού (EK) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και την κατάργηση της απόφασης 2002/334/ΕΚ.
            
         
               2)
            
            
               Καταδικάζει το Συμβούλιο να φέρει, πέραν των δικαστικών του εξόδων, και τα έξοδα στα οποία υποβλήθηκε ο Osman Ocalan, εξ ονόματος του Kurdistan Workers' Party (PKK) ενώπιον του Πρωτοδικείου και του Δικαστηρίου.
            
         
               3)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας και η Επιτροπή φέρουν έκαστος τα δικαστικά του έξοδα.
            
         
      (1)  ΕΕ C 233 της 28.9.2002.